title: https://risaleoku.com/oku/osmektubat/637
article: شو مهمّ سرّ پك اوزوندر. باشقه يرلرده بر نبذه بحث ايتديگمزدن بوراده بو قيصه إشارتله إكتفا ايدييورز.
  يدنجى إشارت يعنى اوچنجى سؤال:
  دييورلر كه: "سنڭ أسكى زماندهكى مدافعاتڭ و إسلاميت حقّندهكى مجاهداتڭ، شيمديكى طرزده دگل. هم آوروپايه قارشى إسلاميتى مدافعه ايدن متفكّرين طرزنده گيتمييورسڭ. نهدن أسكى سعيد وضعيتنى دگيشديردڭ؟ نهدن معنوى مجاهدينِ إسلاميه طرزنده حركت ايتمييورسڭ؟
  الجواب:
  أسكى سعيد ايله متفكّرين قسمى، فلسفهِٔ بشريهنڭ و حكمتِ آوروپائيهنڭ دستورلرينى قسمًا قبول ايدوب، اونلرڭ سلاحلريله اونلرله مبارزه ايدييورلر· بر درجه اونلرى قبول ايدييورلر. بر قسم دستورلرينى، فنونِ مثبته صورتنده لايتزلزل تسليم ايدييورلر، او صورتله إسلاميتڭ حقيقى قيمتنى گوسترهمييورلر. عادتا كوكلرى چوق درين ظن ايتدكلرى حكمتڭ داللريله إسلاميتى آشيلييورلر، گويا تقويه ايدييورلر. بو طرزده غلبه آز اولديغندن و إسلاميتڭ قيمتنى بر درجه تنزيل ايتمك اولديغندن، او مسلگى ترك ايتدم. هم بِالفعل گوستردم كه: إسلاميتڭ أساسلرى او قدر دريندر كه· فلسفهنڭ أڭ درين أساسلرى اونلره يتيشمز، بلكه سطحى قالير. اوتوزنجى سوز، يگرمى دردنجى مكتوب، يگرمى طوقوزنجى سوز بو حقيقتى برهانلريله إثبات ايدهرك گوسترمشدر. أسكى مسلكده، فلسفهيى درين ظن ايدوب، أحكامِ إسلاميهيى ظاهرى تلقّى ايدوب فلسفهنڭ داللريله باغلامقله طوروتمق و محافظه ايديلمك ظن ايديلييوردى. حالبوكه فلسفهنڭ دستورلرينڭ نه حدّى وار كه، اونلره يتيشسين؟
  يدنجى إشارت يعنى اوچنجى سؤال:
  دييورلر كه: "سنڭ أسكى زماندهكى مدافعاتڭ و إسلاميت حقّندهكى مجاهداتڭ، شيمديكى طرزده دگل. هم آوروپايه قارشى إسلاميتى مدافعه ايدن متفكّرين طرزنده گيتمييورسڭ. نهدن أسكى سعيد وضعيتنى دگيشديردڭ؟ نهدن معنوى مجاهدينِ إسلاميه طرزنده حركت ايتمييورسڭ؟
  الجواب:
  أسكى سعيد ايله متفكّرين قسمى، فلسفهِٔ بشريهنڭ و حكمتِ آوروپائيهنڭ دستورلرينى قسمًا قبول ايدوب، اونلرڭ سلاحلريله اونلرله مبارزه ايدييورلر· بر درجه اونلرى قبول ايدييورلر. بر قسم دستورلرينى، فنونِ مثبته صورتنده لايتزلزل تسليم ايدييورلر، او صورتله إسلاميتڭ حقيقى قيمتنى گوسترهمييورلر. عادتا كوكلرى چوق درين ظن ايتدكلرى حكمتڭ داللريله إسلاميتى آشيلييورلر، گويا تقويه ايدييورلر. بو طرزده غلبه آز اولديغندن و إسلاميتڭ قيمتنى بر درجه تنزيل ايتمك اولديغندن، او مسلگى ترك ايتدم. هم بِالفعل گوستردم كه: إسلاميتڭ أساسلرى او قدر دريندر كه· فلسفهنڭ أڭ درين أساسلرى اونلره يتيشمز، بلكه سطحى قالير. اوتوزنجى سوز، يگرمى دردنجى مكتوب، يگرمى طوقوزنجى سوز بو حقيقتى برهانلريله إثبات ايدهرك گوسترمشدر. أسكى مسلكده، فلسفهيى درين ظن ايدوب، أحكامِ إسلاميهيى ظاهرى تلقّى ايدوب فلسفهنڭ داللريله باغلامقله طوروتمق و محافظه ايديلمك ظن ايديلييوردى. حالبوكه فلسفهنڭ دستورلرينڭ نه حدّى وار كه، اونلره يتيشسين؟
  Yükleniyor...